- Hindi News
- National
- केशव रंगमंच पर जन जातीय कलाकारों ने बिखेरे लोक संस्कृतियों के रंग, झूम उठे लोग
केशव रंगमंच पर जन जातीय कलाकारों ने बिखेरे लोक संस्कृतियों के रंग, झूम उठे लोग
चर्मण्यवतिका तट और केशव रंगमंच। उस पर उत्तर क्षेत्रीय राज्यों की लोककलाओं के बिखरे रंग। मानो होली से पहले ही लोक संस्कृति ने इस आध्यात्मिक शहर में होली मना ली हो। 150 कलाकारों ने अपनी-अपनी संस्कृति की जो धमाल छेड़ी तो हजारों लोग उसी में डूबते चले गए।
जनजातीय वन महोत्सव के तहत दूसरे दिन कस्बे में कई प्रांतों के कलाकारों ने एक से बढ़कर एक लोकरंजन प्रस्तुतियां दीं। केशवरायपाटन के प्रधान प्रशांत मीणा, नगरपालिका चेयरमैन सुखदेवसिंह संधु, महिपतसिंह हाड़ा, कलेक्टर नरेशकुमार ठकराल, एडीएम पीसी पवन भी मौजूद थे। सांसद बिरला ने कहा कि बूंदी जिले के पर्यटन विकास को तेज गति के साथ आगे बढ़ाने के लिए जनजातीय महोत्सव जैसे आयोजन होते रहने चाहिए। उत्तर क्षेत्र सांस्कृतिक केन्द्र पटियाला तथा जिला प्रशासन के तत्वावधान में आयोजित कार्यक्रम में उत्तर क्षेत्रीय राज्यों के करीब 150 कलाकारों ने अपनी प्रस्तुतियों से लोगों को आकर्षित किया।
केशवरायपाटन. यहां श्रीकेशव रंगमंच पर आयोजित दो दिवसीय जनजातीय उत्सव के समापन पर कलाकारों ने एक से बढ़कर एक प्रस्तुतियां दीं।
tgl_Latn sot_Latn hin_Deva hin_Deva hin_Deva hin_Deva hin_Deva